બ્રશના વિકલ્પે નાઇફની મર્યાદા સમજાવતાં ચૌલાએ વાત આગળ વધારી. તે કહે છે “જો ટૅક્સચરલ વર્ક કરવું હોય તો નાઇફનો ઉપયોગ કરું છું. જ્યારે ફિનિશિંગવાળું વર્ક કે ફોટોજેનિક વર્ક કરવંુ હોય તો બ્રશનો ઉપયોગ વધુ સારો રહે છે. નાઇફના યુઝથી થતું વર્ક બધાને ઘણું આકર્ષે છે. ઉપરાંત ઘરમાં યુઝ થતી વાટકીના ઉપયોગથી પણ ઘણાં પેઇન્ટિંગ બનાવ્યાં છે. ચારકોલ(કોલસો)ના ઉપયોગથી બનાવેલાં પેઇન્ટિંગ કોલકાતા, ચેન્નાઇ જેવાં અનેક શહેરોમાં ફેમસ થયાં છે. તો વળી અહીંની કોર્પોરેટ ઓફિસમાં નાઇફથી બનેલાં પેઇન્ટિંગ વધુ પસંદ કરી રહ્યાં છે. સામાન્ય રીતે મેટાલિક કલરનાં પેઇન્ટિંગ ઘણાં ઓછાં જોવા મળે છે અને તેમાં પણ નાઇફથી બનેલાં ચિત્રોને લોકો વધુ આવકારે છે.”